**projektas**

**reg. Nr. T-126**

**2.2.darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono savivaldybės tarybos 2021 m. vasario 24 d. spreNDIMO Nr. T1-42 „Dėl įgaliojimų suteikimo atstovauti panevėžio regiono plėtros tarybos visuotiniuose dalyvių susirinkimuose“ pakeitimo**

2021 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos regioninės plėtros įstatymo 13 straipsnio 1 dalies 3 punktu, 19 ir 21 straipsniais, Panevėžio regiono plėtros tarybos nuostatais, patvirtintais Panevėžio regiono plėtros tarybos 2020 m. lapkričio 20 d. sprendimu, Pasvalio rajono savivaldybės taryba nusprendžia

pakeisti Pasvalio rajono savivaldybės tarybos 2021 m. vasario 24 d. sprendimo Nr. T1-42 „Dėl įgaliojimų suteikimo atstovauti Panevėžio regiono plėtros tarybos visuotiniuose dalyvių susirinkimuose“ 2.2 punktą ir jį išdėstyti taip:

„2.2. laisvai balsuoti visais Panevėžio regiono plėtros tarybos visuotinio dalyvių susirinkimo kompetencijai priskirtais klausimais, išskyrus nurodytus Lietuvos Respublikos regioninės plėtros įstatymo 21 straipsnio 1 dalies 1, 6, 7 ir 9 punktuose, dėl kurių turi būti priimtas atskiras(-i) Pasvalio rajono savivaldybės tarybos sprendimas(-ai).“.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Juridinio ir personalo skyriaus vedėja

J. Karčiauskienė

2021-06-04

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės tarybos 2021 m. vasario 24 d. sprednimo Nr. T1-42 „Dėl įgaliojimų suteikimo atstovauti panevėžio regiono plėtros tarybos visuotiniuose dalyvių susirinkimuose“ pakeitimo**

**2021-06-04**

Pasvalys

**1. Sprendimo projekto tikslai, uždaviniai**

Pasvalio rajono savivaldybės (toliau – Savivaldybė) taryba 2020 m. spalio 28 d. sprendimu Nr. T1-125 „Dėl Panevėžio regiono plėtros tarybos steigimo“ nusprendė kartu su Biržų rajono, Kupiškio rajono, Panevėžio miesto, Panevėžio rajono ir Rokiškio rajono savivaldybėmis steigti Panevėžio regiono plėtros tarybą (toliau – Plėtros taryba).

Savivaldybė, įgyvendindama savo kaip Plėtros tarybos dalyvio teises ir pareigas, Savivaldybės tarybos 2021 m. vasario 24 d. sprendimu Nr. T1-42 „Dėl įgaliojimų suteikimo atstovauti Panevėžio regiono plėtros tarybos visuotiniuose dalyvių susirinkimuose“ įgaliojo Savivaldybės merą Gintautą Gegužinską (jam nesant dėl objektyvių priežasčių – Savivaldybės mero pavaduotoją Stanislovą Kiudį) atstovauti Savivaldybę (Plėtros tarybos dalyvį) Plėtros tarybos visuotiniuose dalyvių susirinkimuose. Įgaliojimų suteikimo terminas – Savivaldybės tarybos 2019–2023 m. kadencijos laikotarpis. Įgaliojimų apimtis: pritarti, teikti siūlymus dėl darbotvarkės; balsuoti priimant sprendimus darbotvarkės ir kitais procedūriniais klausimais.

Šiuo tarybos sprendimu siekiama sklandaus ir nepertraukiamo Plėtros tarybos darbo. Taip pat siekiama nedidinti administracinės naštos, kuri tektų tiek Savivaldybės administracijai rengiant Savivaldybės tarybos sprendimų projektus, tiek Savivaldybės tarybai juos svarstant. Priėmus šį sprendimo projektą, Savivaldybės meras Gintautas Gegužinskas (jam nesant dėl objektyvių priežasčių – Savivaldybės mero pavaduotojas Stanislovas Kiudis) būtų įgaliotas laisvai balsuoti visais Plėtros tarybos visuotinio dalyvių susirinkimo kompetencijai priskirtais klausimais, išskyrus nurodytus Lietuvos Respublikos regioninės plėtros įstatymo 21 straipsnio 1 dalies 1, 2, 6, 7 ir 9 punktuose. Pastarieji klausimai turėtų būti svarstomi Savivaldybės taryboje ir dėl jų priimami atskiri sprendimai.

Visuotinio dalyvių susirinkimo kompetencija apibrėžta Lietuvos Respublikos regioninės plėtros įstatymo 21 straipsnio 1 dalyje: 1) keičia regiono plėtros tarybos nuostatus; 2) laikydamasis Įstatymo 22 straipsnio 1, 2 ir 3 dalyse nustatytų reikalavimų, priima sprendimą dėl Kolegijos narių skaičiaus ir sudėties; 3) tvirtina Kolegijos personalinę sudėtį ir Kolegijos darbo reglamentą; 4) tvirtina regiono plėtros tarybos metinių finansinių ataskaitų rinkinį; 5) priima sprendimą dėl regiono plėtros tarybos metinių finansinių ataskaitų rinkinio audito ir veiklos audito atlikimo ir parenka auditorių ar audito įmonę; 6) priima sprendimą dėl kitų juridinių asmenų steigimo ar dėl tapimo kitų juridinių asmenų dalyviu; 7) priima sprendimą dėl regiono plėtros tarybos pabaigos; 8) skiria ir atšaukia likvidatorių, kai šio įstatymo numatytais atvejais regiono plėtros tarybos visuotinis dalyvių susirinkimas priima sprendimą likviduoti regiono plėtros tarybą; 9) priima sprendimą dėl regiono plėtros tarybos dalyvių stojamųjų įnašų ir dalyvių mokesčių dydžio, mokėjimo tvarkos, kai tokia tvarka nėra nustatyta regiono plėtros tarybos nuostatuose; 10) nustato regiono plėtros tarybos lėšų naudojimo, regiono plėtros tarybos vidaus kontrolės tvarką; 11) tvirtina regiono plėtros tarybos administracijos direktoriaus ir administracijos darbuotojų darbo apmokėjimo sistemą; 12) sprendžia kitus šiame įstatyme ir regiono plėtros tarybos nuostatuose visuotinio dalyvių susirinkimo kompetencijai priskirtus klausimus.

Lietuvos Respublikos regioninės plėtros įstatymo 21 straipsnio 2 dalyje nustatyta, kad Regiono plėtros tarybos visuotinio dalyvių susirinkimo sprendimai priimami paprasta balsų dauguma, išskyrus šio straipsnio 1 dalies 1, 6, 7 ir 9 punktuose nurodytus sprendimus, kurie priimami visų visuotinio dalyvių susirinkimo dalyvių pritarimu.

**2. Kokios siūlomos naujos teisinio reguliavimo nuostatos ir kokių rezultatų laukiama**

Siekiant Plėtros tarybos visuotinius dalyvių susirinkimus sušaukti greičiau, sprendimus joje apsvarstyti bei priimti operatyviau, taip pat nesukurti papildomos administracinės naštos Savivaldybės tarybai bei Savivaldybės administracijai, šiuo sprendimo projektu siūloma pakeisti įgaliojimų, suteiktų Savivaldybės tarybos 2021 m. vasario 24 d. sprendimu Nr. T1-42 „Dėl įgaliojimų suteikimo atstovauti Panevėžio regiono plėtros tarybos visuotiniuose dalyvių susirinkimuose“ Savivaldybės merui Gintautui Gegužinskui (jam nesant dėl objektyvių priežasčių – Savivaldybės mero pavaduotojui Stanislovui Kiudžiui), apimtį, t. y. suteikti įgaliojimus laisvai balsuoti visais Plėtros tarybos visuotinio dalyvių susirinkimo kompetencijai priskirtais klausimais, išskyrus nurodytus Lietuvos Respublikos regioninės plėtros įstatymo 21 straipsnio 1 dalies 1, 2, 6, 7 ir 9 punktuose, dėl kurių turi būti priimtas atskiras(-i) Pasvalio rajono savivaldybės tarybos sprendimas(-ai).

Priimtas sprendimo projektas įtakos kriminogeninei situacijai ir korupcijai neturės.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Įgyvendinamųjų teisės aktų priimti nereikia.

**6. Sprendimo projekto iniciatoriai**

Pasvalio rajono savivaldybės meras.

**7. Sprendimo projekto rengimo metu gauti specialistų vertinimai ir išvados**

Negauta.

Skyriaus vedėja Jurgita Karčiauskienė

***Lyginamasis variantas***

**Pasvalio rajono savivaldybės taryba**

**Sprendimas**

**Dėl įgaliojimų suteikimo atstovauti panevėžio regiono plėtros tarybos visuotiniuose dalyvių susirinkimuose**

2021 m. vasario 24 d. Nr. T1-42

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos civilinio kodekso 2.36 straipsnio 2 dalimi, 2.45 straipsniu, Lietuvos Respublikos regioninės plėtros įstatymo 16 straipsnio 2 dalimi, 19 ir 21 straipsniais, Panevėžio regiono plėtros tarybos nuostatų, patvirtintų Panevėžio regiono plėtros tarybos 2020 m. lapkričio 20 d. sprendimu, 7, 8, 9 ir 11 punktais, atsižvelgdama į Pasvalio rajono savivaldybės tarybos 2020 m. spalio 28 d. sprendimą Nr. T1-125 „Dėl Panevėžio regiono plėtros tarybos steigimo“, Pasvalio rajono savivaldybės taryba nusprendžia:

1. Įgalioti Pasvalio rajono savivaldybės merą Gintautą Gegužinską, jo laikino nedarbingumo, komandiruočių, atostogų bei kitais atvejais, kai jis negali dalyvauti Panevėžio regiono plėtros tarybos visuotiniame dalyvių susirinkime dėl kitų objektyvių priežasčių, – Pasvalio rajono savivaldybės mero pavaduotoją Stanislovą Kiudį, atstovauti Pasvalio rajono savivaldybei (Panevėžio regiono plėtros tarybos dalyvį) Panevėžio regiono plėtros tarybos visuotiniuose dalyvių susirinkimuose Pasvalio rajono savivaldybės tarybos 2019–2023 m. kadencijos laikotarpiui.
2. Nustatyti, kad šio sprendimo 1 punkte nurodyti asmenys įgaliojami ir turi teisę Panevėžio regiono plėtros tarybos visuotiniuose dalyvių susirinkimuose:
   1. pritarti, teikti siūlymus dėl darbotvarkės;
   2. ~~balsuoti priimant sprendimus darbotvarkės ir kitais procedūriniais klausimais~~ **laisvai balsuoti visais Panevėžio regiono plėtros tarybos visuotinio dalyvių susirinkimo kompetencijai priskirtais klausimais, išskyrus nurodytus Lietuvos Respublikos regioninės plėtros įstatymo 21 straipsnio 1 dalies 1, 2, 6, 7 ir 9 punktuose, dėl kurių turi būti priimtas atskiras(-i) Pasvalio rajono savivaldybės tarybos sprendimas(-ai).**

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Gintautas Gegužinskas